2137.
Na osnovu člana 16 stav 1 Zakona o spomen-obilježjima ("Službeni list CG", br. 40/08, 40/11, 2/17 i 84/24) i člana 38 stav 1 Statuta Opštine Nikšić ("Službeni list CG - Opštinski propisi", br. 31/18, 21/23 i 42/25 i "Službeni list CG", broj 62/25), u skladu sa Programom podizanja spomen-obilježja u Opštini Nikšić za 2023. godinu ("Službeni list CG - Opštinski propisi", broj 32/23) i uz prethodnu saglasnost Ministarstva kulture i medija Crne Gore, Rješenje, broj: UPI - 13-041/25-329/5 od 4. 12. 2025. godine, Skupština opštine Nikšić, na sjednici održanoj 29. 12. 2025. godine, donijela je
ODLUKA
o podizanju spomen-obilježja izgradnjom spomenika Petru II Petroviću Njegošu
("Službeni list Crne Gore - opštinski propisi", br. 069/25 od 31.12.2025)
Član 1
Podiže se spomen-obilježje izgradnjom spomen-objekta - spomenika Petru II Petroviću Njegošu, velikanu crnogorske istorije - pjesniku i filozofu, vladaru i duhovnom poglavaru Crne Gore, na platou kod Doma revolucije, katastarska parcela broj 1055 KO Nikšić, koja je u vlasništvu Opštine Nikšić, umjesto fontane koja se na tom mjestu trenutno nalazi.
Član 2
Na spomeniku će biti ispisan sledeći tekst:
   "PETAR II PETROVIĆ NJEGOŠ (1813 - 1851)".
Član 3
Spomenik Petru II Petroviću Njegošu podići će Opština Nikšić, na inicijativu Odborničkog kluba "Za budućnost Nikšića".
Član 4
Sredstva za podizanje spomen-obilježja - spomenika obezbijediće Opština Nikšić.
Član 5
Spomenik će se izraditi od bronze, kamena i drugih metala, čija će visina biti od 3,5 - 5 metara.
Član 6
Nakon izdavanja građevinske dozvole za izgradnju spomenika, biće objavljen javni konkurs međunarodnog karaktera, za izradu arhitektonskog i umjetničkog rješenja spomenika.
Ocjenu i odabir arhitektonskog i umjetničkog rješenja spomenika vrši stručna komisija koju obrazuje predsjednik Opštine.
Član 7
Rok za podizanje spomenika je do kraja juna 2027. godine.
Član 8
Održavanje spomenika, na način propisan zakonom, vrši Opština Nikšić.
Član 9
O sprovođenju ove odluke staraće se organ lokalne uprave nadležan za poslove kulture i organ lokalne uprave nadležan za poslove uređenja prostora i zaštitu životne sredine.
Član 10
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".
Broj: 01-030-537
Nikšić, 29. decembra 2025. godine
Skupština opštine Nikšić
Predsjednica,
Milica Lalatović Žižić, s.r.